《次李商稳无题韵 其一》
明代·周旋

弓鞋窄窄步移难，独倚妆楼暮雨残。情绪逢春那得好，泪痕终雨不曾乾。

试拈彩笔惊肌瘦，小傍银屏怯被寒。恍忽却疑愆素约，箧中时简旧书看。

作者简介：（1450—1519）浙江慈溪人，字克敬。成化二十三年进士。选户科给事中。在科九年，屡上疏，论事剀切。后出参广藩。有《西溪小稿》、《杜诗质疑》、《东湖十咏》、《慈溪志》等。